Í gjárspælduteirtriðbestuhjáokkummótiteimumnæstestuhjáHB 2. deildarlið okkara telur fyri tað nógva spælarar, sum í dag meira hava fótbóltin sum hugnaligt ítriv. Tað skerst tó ikki burtur, at rutinan á liðnum er nógv, og eitt nú mugu menn sum Jan Guttesen, Jákup Martin Joensen og ikki minst Klæmint Matras roknast sum heilt garvaðar rottur í føroyskum fótbóltshøpi. Og hetta var eisini nóg mikið móti næst besta liðnum hjá HB, sum hevur treytaleyst mál um at flyta upp aftur í 1. deild. Í øllum førum máttu ósunnaru grannarnir ásanna, at tað er ikki bara-bara, tá roynt verður at berjast móti royndum og seigum monnum. Bert eitt mál kom í dystinum. Ógvuliga hóskandi var tað Jan Mølvad Laursen, sum skeyt tað. Jan er annars venjari hjá heilt ungum HB’ arum, men á vøllinum er hann í hvítum, og sum toppskjútti hjá okkum monnum hevur hann munað væl í álopinum. Úrslitið ber við sær, at okkara menn nú eru á sætta plássi í deildini. Teir hava 13 stig fyri seks dystir.